योगी आदित्यनाथ
योगी आदित्यनाथ (जनम 5 जून 1972) गोरखपुर क्य परसिद्ध गोरखनाथ मंदिर के महन्त अहेन। वर्मान में गोरखपुर से सांसद बाटेन अव अबहिन कय उत्तर प्रदेश कय मुख्यमन्त्री होँय। यन 19 मार्च 2017 कय प्रदेश कय विधान सभा चुनावन में भारतीय जनता पार्टी कय बड़ा जीत कय बाद यँह कय 21वां मुख्यमन्त्री पद कय शपथ लीहिन।[१] वन 1998 से 2017 तक भारतीय जनता पार्टी कय टिकट पय गोरखपुर लोकसभा क्षेत्र कय अगुवाई किहिन[२] औ 2014 लोकसभा चुनाव में यन सांसद चुनि गा रहें । आदित्यनाथ गोरखनाथ मन्दिर कय पहिले कय महन्त अवैद्यनाथ कय उत्तराधिकारी होंय। यन हिन्दू जवानन कय सामाजिक, सांस्कृतिक औ राष्ट्रवादी समूहन हिन्दू युवा वाहिनी कय बनायें रहें, औ यनकय छवि एक्ठु प्रखर राष्ट्ररवादी नेता कय हय।
सुरुवाती जिन्दगी[सम्पादन | स्रोत सम्पादित करैं]
5 जून 1972 कय उत्तराखण्ड (तबकय उत्तर प्रदेस) कय पौड़ी गढ़वाल जिला कय यमकेश्वर तहसील कय पंचुर गाँव कय एक्ठु गढ़वाली क्षत्रिय परिवार में योगी आदित्यनाथ कय जनम भा रहा । यनकय दादा कय नाँव आनन्द सिंह बिष्ट होय जे एक्ठु फॉरेस्ट रेंजर रहें,[३] औ यनकय माई कय नाँव सावित्री देवी होय। 20 अप्रैल 2020 कय वनकय दादा आनन्द सिंह बिष्ट कय मउत होइ गवा। आपन माई-दादा कय सात लरिकन में तीन बड़ी बहिन अव एक्ठु बडा भाई कय बाद यन पँचवा रहे औ यनसे अउर दुई छोट भाई हैं।[४]
यन 1977 में टिहरी कय गजा कय स्कूल में पढ़ाई शुरू कीहिन अव 1987 में यहँ से दस कय परीच्छा पास कीहिन। सन् 1989 में ऋषिकेश कय श्री भरत मन्दिर इण्टर कॉलेज से यन इंटरमीडिएट कय परीच्छा पास कीहिन। 1990 में ग्रेजुएशन कय पढ़ाई करत कै अखिल भारतीय विद्यार्थी परिषद मे सामिल भँय। 1992 में श्रीनगर कय हेमवती नन्दन बहुगुणा गढ़वाल विश्वविद्यालय से यन गणित में बीएससी कय परीच्छा पास कीहिन। कोटद्वार में रहत कय यनकय कमरा से समान चोरी होइ गा रहा जवने में यनकय सनत प्रमाण पत्र रहा। इहिकै नाते से गोरखपुर से विज्ञान स्नातकोत्तर करैक यनकय प्रयास असफल रहि गै । यकरे बाद यन ऋषिकेश में फिरसे विज्ञान स्नातकोत्तर में भर्ना लिहिन लेकिन राम मंदिर आंदोलन कय प्रभाव औ भर्ना होएक परेसानी से वनकय ध्यान दुसरे ओर चला गै। 1993 में गणित में एमएससी कय पढ़ाई कय समय मे गुरु गोरखनाथ परय शोध करेक यन गोरखपुर आँए औ गोरखपुर मे रहत कै यन महंत अवैद्यनाथ से मिला रहें जे यनकय किनरवै कय गांव मे रहत रहें औ परिवार कय पुरान जानपहिचान रहें। अंत मे यन महंत कय शरण में चला गए औ दीक्षा लइ लीहिन। 1994 में यन पूरा संन्यासी बनि गए, जवने कय बाद यनकय नाँव अजय सिंह बिष्ट से योगी आदित्यनाथ होइ गै।[१][५]
12 सितंबर 2014 कय गोरखनाथ मंदिर कय महन्त अवैद्यनाथ कय मउत कय बाद यन ओँह कय महंत बनि गय । 2 दिन बाद यन नाथ पंथ कय पारंपरिक अनुष्ठान कय अनुसार मंदिर कय पीठाधीश्वर बनि गय।
सन्दर्भ[सम्पादन | स्रोत सम्पादित करैं]
- ↑ १.० १.१ योगी आदित्यनाथ का असली नाम है ठाकुर अजय सिंह बिस्ट है। इनके जीवन से जुड़ी अनसुनी बातें Archived 18 March 2017[Date mismatch]वेबैक मशीन पर . - एनडीटीवी - 18 मार्च 2017
- ↑ "Official biography from Parliament of India records". मूल से 30 अक्तूबर 2007 को पुरालेखित. अभिगमन तिथि 12 मार्च 2014. नामालूम प्राचल
|url-status=की उपेक्षा की गयी (मदद)
- ↑ यूपी का सीएम बनने पर योगी आदित्यनाथ को पिता आनंद सिंह बिष्ट ने दी यह सलाह Archived 20 March 2017[Date mismatch]वेबैक मशीन पर . - एनडीटीवी - 19 मार्च 2017
- ↑ जब योगी आदित्यनाथ कय एबीवीपी कय टिकट नाई मिला.. Archived 22 March 2017[Date mismatch]वेबैक मशीन पर . - बीबीसी हिंदी - 20 मार्च 2017
- ↑ योगी आदित्यनाथ का पूरा बायोडाटा, जन्म से लेकर उत्तर प्रदेश के मुख्यमंत्री तक का सफर Archived 19 March 2017[Date mismatch]वेबैक मशीन पर . - एनडीटीवी - 19 मार्च 2017
bho_Deva awa_Deva mai_Deva awa_Deva awa_Deva awa_Deva awa_Deva awa_Deva awa_Deva hin_Deva hin_Deva awa_Deva bho_Deva